Mark Webber sê eindelik oor F1-toekoms | Nuus24
Webber 1ste by laaste F1
Berlyn – Mark Webber het sy kontrak met Red Bull vir nog 'n seisoen verleng, het die Formule Een-span Dinsdag bekendgemaak.Die aankondiging volg twee dae nadat die 35-jarige Australiër die Britse Grand Prix by Silverstone gewen het en beteken dat hy in 2013 vir 'n vierde seisoen saam die tweemalige wêreldkampioen Sebastian Vettel sal jaag.Webber, wat vanjaar reeds twee wedrenne (Monaco en Silverstone) gewen het en tweede op die jaers se puntelys is, jaag sedert 2007 vir Red Bull."Ek ken die span goed en is baie gemaklik hier; ons het saam gegroei oor die jare en dit voel absoluut na die regte besluit om vir nog 'n seisoen by Red Bull te bly," het Webber in 'n verklaring op die span se webtuiste gesê. Vir die jongste sportnuus volg Nuus24Sport op Twitter.